SOSI Vegnett 5.0 - Prosjektmøte 1

**Møtedato:** 13.09.2018 09:00-15:30

**Plassering:** Statens vegvesen, Østensjøveien 34, Oslo

**Deltakere:**

* *Kartverket:* Tore Abelvik, Kent Jonsrud, Ragnhild Johanne Tunheim
* *Statens vegvesen:* Knut Jetlund, Hovel Heggen, Linda Therese Støeng
* *Oslo kommune:* Torbjørn Withbro
* *Locus:* Erik Scavenius
* *Norkart:* Thomas Johnsen (Skype)
* *Norconsult:* Tore Paulsen
* *Trimble:* Eivind Stalheim
* *Inger Hokstad AS:* Inger Hokstad

**Forfall:** Øystein Dokken, Nils Ivar Nes, Odd Anders Nome

Agenda

|  |  |  |
| --- | --- | --- |
| Tid | Tema | Hvem |
| 9.00-9.30 | Agenda og presentasjon av deltakere | Linda/alle |
| 9.30-10.10 | Presentasjon av prosjektet | Linda |
| 10.10-10.25 | Pause |  |
| 10.25-10.45 | Forvaltning av vegnett i SFKG | Tore |
| 10.45-11.05 | NVDB Datakatalog i SOSI | Knut |
| 11.05-11.30 | Spørreundersøkelsen | Linda |
| 11.30-12.15 | Lunsj |  |
| 12.15-12.45 | SOSI Vegnett 4.6-> SOSI Vegnett 5.0 | Linda |
| 12.45-13.15 | FKB Vegnett 4.6/Vbase/Elveg -> Elveg 2.0 | Hovel |
| 13.15-13.30 | Pause |  |
| 13.30-14.00 | Nye verdier for enkelte egenskapstyper | Linda |
| 14.00-14.15 | Fleksibel håndtering av kodelister | Kent |
| 14.15-15.00 | Eventuelt  Neste møte |  |

Møtet

Agenda, presentasjon av deltakere og presentasjon av prosjektet

*Se* [*vedlegg 1*](https://github.com/vegvesen/SOSI-Vegnett/blob/master/M%C3%B8ter/20180913%20Prosjektm%C3%B8te%201/Vedlegg%201%20SOSI%20Vegnett%205%20-%20Deltakere%20og%20prosjekt.pptx) *for detaljer.*

* Prosjektet er delt inn i en arbeidsgruppe og en prosjektgruppe. Prosjektgruppen bidrar til innspill i møter og ellers, arbeidsgruppen jobber med modellene og dokumentene.
* Ønske om å ta i bruk prinsippene fra SOSI Vegnett 4.6, modellendring i NVDB pga regionreformen og forvaltning av vegnett gjennom sentral FKB er bakgrunnen for at dette prosjektet starter nå.

*Spørsmål under gjennomgangen:*

* Hvorfor beholdes kommunenummer på geometri?

Svar: Referansesystemet er uavhengig av kommunenummer, men av praktiske årsaker for enklere bruk av dataene, f.eks. ved søk, beholdes kommunenummer på geometrien.

Forvaltning av vegnett i SFKB

*Se* [*vedlegg 2*](https://github.com/vegvesen/SOSI-Vegnett/blob/master/M%C3%B8ter/20180913%20Prosjektm%C3%B8te%201/Vedlegg%202%20SOSI%20Vegnett%205%20-%20Vegnett%20i%20SFKB.PPTX) *for detaljer.*

* Løpet for forvaltning av vegnett gjennom SFKB er et eget løp ved siden av SOSI Vegnett revisjonsprosjektet.
* NVDB vil fortsatt være originalen for vegnettsdataene, men SFKB vil oppdateres for den enkelte kommune det har skjedd endringer.
* I første omgang vil hele kommunen byttes ut, i neste steg vil det sees på muligheter for å kun legge inn endringsdata.
* Benytter ikke UUID, men dataene vil ha unike ID'er ved at navnerom og lokalID benyttes.
* Flyt og innhold i endringsbasen det legges opp til er ikke avklart foreløpig.

*Spørsmål under gjennomgangen:*

* Hvorfor benyttes ikke kun lineære referanser overalt, men tillater også at objekter får en presentasjonsgeometri?

Svar: Noen verktøy, samt SFKB støtter ikke lineære referanser i øyeblikket.

NVDB Datakatalog i SOSI

* Under *SOSI modellregister, Andre viktige komponenter* finner vi tilrettelagte versjoner av NVDB sin datakatalog tilgjengelig for alle, GML-applikasjonsskjemaer for alle objekttyper i NVDB.
* NVDB sin datakatalog kommer i ca 4 versjoner årlig, og kan derfor ikke lages som faste SOSI-standarder.
* Definisjonsmessig er det en utfordring at vi får overlappende objekttyper med andre objektkataloger, men ikke teknisk sett fordi disse er definert i forskjellige modeller. Denne utfordringen er det viktig å tenke på.

*Diskusjon under gjennomgangen:*

* I Elveg 2.0 vil lineære referanser oppgis med en lenkeposisjon mellom 0 og 1 (normaliserte posisjoner). I høringen vil vi stille spørsmål om dette er tilfredsstillende for brukerne. Andre metoder beskrevet i Nettverk og Lineære referanser er metrering, prosent og kilometrering.
* Det må tas hensyn til evt. sideposisjon og høydeposisjonsangivelser. Objekter som har spesifisert feltkode må få denne informasjonen med ut i produktet.

Spørreundersøkelsen

* Hadde ønsket oss tilbakemeldinger fra flere, med vi er fornøyde med de tilbakemeldingene vi har fått.
* Svarene er gjennomgått og kvittert ut, endringsønsker behandles i møtet.
* Spørreundersøkelsen ligger lagret [her](https://github.com/vegvesen/SOSI-Vegnett/blob/master/M%C3%B8ter/20180913%20Prosjektm%C3%B8te%201/Dokumenter%20til%20m%C3%B8tet/20180830%20Resultat%20av%20sp%C3%B8rreunders%C3%B8kelse%20i%20forbindelse%20med%20revisjon%20av%20SOSI%20Vegnett%20til%20versjon%205.docx).

SOSI Vegnett 4.6-> SOSI Vegnett 5.0

*Se* [*vedlegg 3*](https://github.com/vegvesen/SOSI-Vegnett/blob/master/M%C3%B8ter/20180913%20Prosjektm%C3%B8te%201/Vedlegg%203%20SOSI%20Vegnett%204_6%20-%205_0.pptx) *for detaljer.*

* For å se hvilke endringer som er nødvendig fra versjon 4.6 til 5.0 ble vegreferanse iht. ny modell i NVDB gjennomgått.
* De siste detaljene for hvordan sammenstilt ny vegreferanse vil se ut i NVDB sitt lese-API jobbes det med nå.
* Gjennom diskusjoner i møtet kom vi frem til følgende endringsbehov:
* Type veg:
  + Motorveg og Motortrafikkveg utgår, disse håndteres som egen objekttype.
  + Turveg er det ikke behov for foreløpig, kan evt innføres på et senere tidspunkt.
  + Gatetun innføres som ny type veg. (Fra diskusjoner om nye verdier for trafikkregulering).
* Ny vegreferanse, oppretter 3 objekttyper:
  + "Ny" vegreferanse, Sideanlegg og Kryssystem
  + Gammel vegstatus erstattes av fase, type veg og andre objekttyper i ny modell.
* Detaljnivåer:
  + Beholdes slik de er definert i SOSI Vegnett 4.6.

FKB Vegnett 4.6/Vbase/elveg -> Elveg 2.0

*Se* [*vedlegg 4*](https://github.com/vegvesen/SOSI-Vegnett/blob/master/M%C3%B8ter/20180913%20Prosjektm%C3%B8te%201/Vedlegg%204%20SOSI%20Vegnett%205%20-%20Elveg%202_0.pptx) *for detaljer.*

* Elveg 2.0 får følgende objekttyper i tillegg til det som er definert i SOSI Vegnett 5.0:
  + Fartsgrense
  + Innkjøring forbudt
  + Høydebegrensning
  + Vegsperring
  + Svingerestriksjon
  + Jernbanekryssing
  + Trafikkreguleringer
  + Funksjonell vegklasse
  + Værutsatt veg
  + Landbruksvegklasse
  + Gågateregulering
  + Motorveg
  + Beredskapsveg (ny modell)
  + Serviceveg (ny modell)
* Objekttyper som utgår:
  + Ferjekai/ferjeleie
  + Transportlenke
  + Kommunedele

Nye verdier for enkelte egenskapstyper

*Se* [*vedlegg 5*](https://github.com/vegvesen/SOSI-Vegnett/blob/master/M%C3%B8ter/20180913%20Prosjektm%C3%B8te%201/Vedlegg%205%20SOSI%20Vegnett%205%20-%20Egenskapsverdier.pptx) *for detaljer.*

* Endringsønsker fra både spørreundersøkelsen og andre henvendelser medfører justeringer av egenskaper for noen objekttyper:
* Gågateregulering:
  + Får to perioder for varetransport lørdag.
* Trafikkreguleringer:
  + Støtter lovlige skiltkombinasjoner iht. skilthåndboka sin del 3. Dette gir oss 16 nye verdier for trafikkreguleringer, 24 totalt.
  + Gatetun defineres som TypeVeg.
* Vegsperringer:
  + Endrer egenskapen til å beskrive vegsperringens funksjon i stedet for type.
  + Ønske om midlertidig sperring eller sesongsperring er litt uklart, dette utsettes til neste runde.
  + Denne endringen medfører at type sperring ikke registreres. I høringen vil vi stille spørsmål om dette er ok for brukerne, eller om de også ønsker å registrere type.

Fleksibel håndtering av kodelister

Dette punktet ble det lite tid til å diskutere. Utfordringen er at vi i spesifikasjonene låser oss til verdier for objekttypene som er definert der. Det er behov for å kunne håndtere kodelister mer generisk, f.eks. kommunenummer. Så lenge vi beholder objekttypene slik de er definert i standarden kan kodelistene være mer generisk, evt også eksterne kodelister. Dette har vi ikke en beskrevet løsning på i deg.

Neste møte

Prosjektmøte 2 er satt opp 25. september som fysisk møte i Oslo. Vi har fått signaler om at arbeidet med modellene vil ta lengre tid enn vi først hadde forutsatt, det kan derfor hende vi ikke er i mål med arbeidet til denne datoen. Møtet 25. september gjennomføres som et Skype-møte med gjennomgang av status så langt vi har kommet da.