SOSI Vegnett 5.0 - Prosjektmøte 2

**Møtedato:** 25.09.2018 13.00-15.00

**Plassering:** Skype

**Deltakere:**

* *Kartverket:* Tore Abelvik, Kent Jonsrud, Ragnhild Johanne Tunheim, Øystein Dokken, Nils Ivar Nes
* *Statens vegvesen:* Knut Jetlund, Hovel Heggen, Linda Therese Støeng
* *Oslo kommune:* Torbjørn Withbro
* *Locus:* Erik Scavenius
* *Norkart:* Thomas Johnsen
* *Norconsult:* Tore Paulsen, Lars Eggan
* *Inger Hokstad AS:* Inger Hokstad
* *Nye Veier AS:* Odd Anders Nome

**Forfall:**

* *Locus:* Erik Scavenius
* *Trimble:* Eivind Stalheim

Agenda

|  |  |
| --- | --- |
| Tid | Tema |
| 13.00 – 13.20 | Presentasjon av deltakere, og agenda. Noe til eventuelt?  Referat fra prosjektmøte 1 |
| 13.20 – 14.00 | Endringer i modellen   * Type veg * Vegsperring * Gågateregulering * Trafikkregulering * Vegreferanse |
| 14.00 - 14.10 | Pause |
| 14.10 – 14.20 | Detaljeringsnivåer i SOSI Vegnett 5.0 og Elveg 2.0. |
| 14.20 – 14.30 | Hva skjer fremover? |
|  | Eventuelt |

Møtet

*Se* [*vedlegg*](https://github.com/vegvesen/SOSI-Vegnett/blob/master/M%C3%B8ter/20180913%20Prosjektm%C3%B8te%202/Vedlegg%20SOSI%20Vegnett%205%20Prosjektm%C3%B8te%202%20-%20hele%20m%C3%B8tet.pptx) *for presentasjonen som ble vist i møtet.*

Referat fra prosjektmøte 1

Hadde fått tilbakemelding fra Norconsult om at vi i møtet og i referatet var utydelige i beskrivelsen av forvaltning av vegnett i SFKB. Etter avklaringer i etterkant av prosjektmøte 1 og i dagens møte er det bestemt at referatet beholdes slik det er.

Ingen andre merknader til referatet, det er dermed godkjent.

Endringer i modellen

Endringene vi ble enige om i prosjektmøte 1 er lagt inn i modellen:

* Type veg:
  + Har tatt ut Motorveg og Motortrafikkveg.
  + Gatetun er tatt inn.
* Vegsperring:
  + Nye typer vegsperring er definert.
  + *Betalingssperring* skulle gjerne hatt et annet navn, send forslag før høring.
  + Endringen vil beskrives i et eget forklaringsdokument ved siden av høringsdokumenter. Der vil også konverteringstabellen settes inn.
* Gågateregulering
  + Har fått to perioder for varetransport lørdag.
* Trafikkregulering
  + Kodelisten er utvidet slik at lovlige skiltkombinasjoner iht. skiltnormalen er dekket.
  + Detaljer beskrives i forklaringsdokumentet.
* Vegreferanse:
  + Har tatt med informasjon om *adskilte løp* for Vegstrekning.
  + Vi diskuterte behovene for fraMeter og tilMeter , altså metrering, for Vegstrekning, Sideanlegg og Kryssystem. Disse benyttes i hovedsak ved oppslag og rapportering fra NVDB. I forklaringsdokumentet vil det stilles spørsmål til om meterverdier er nødvendig, og i så fall hva metreringen brukes til.
  + Vi diskuterte behovet for vegreferanseFraDato og -tilDato. I forklaringsdokumentet vil det stilles spørsmål om egenskapen er nødvendig, og i så fall hva den brukes til.
    - *Etter møtet har disse egenskapene blitt flyttet til datatypen Vegsystemreferanse da det vil være siste gyldighetsdato for Vegsystem, vegstrekning, sideanlegg eller kryssystem som presenteres. Egenskapen heter VegsystemreferanseFraDato og - tilDato.*

Detaljeringsnivåer i SOSI Vegnett 5.0 og Elveg 2.0

I SOSI Vegnett er det definert flere detaljniåver. Vi diskuterte om Elveg 2.0 skal leveres på kjørebane/kjørefeltnivå slik det gjøres i dag, eller om vi skal tilby veglenker med tilhørende egenskaper for alle detaljnivåer.

* Noen brukere er mest interessert i vegnettet på vegtrasenivå allerede i dag, f.eks. N50. Vi tar derfor utgangspunkt i at Elveg 2.0 leveres med veglenker for alle detaljnivåer.
* Verktøyene må da tilrettelegges slik at de forskjellige nivåene blir forståelige for brukerne.

Planen fremover

* Høringsutkast for konseptuell modell og høringsdokument for SOSI Vegnett, samt høringsutkast for modell og høringsdokument for produkspesifikasjonen for Elveg 2.0 ferdigstilles i løpet av uke 41.
* Forklaringsdokument med informasjon og spørsmål ferdigstilles samtidig.
* Testfiler for et lite område, ferdigstilles i løpet av uke 40. Disse leveres både som GML og SOSI-format.
* Ekstra prosjektmøte 17. oktober for beslutning om utsendelse av høringsdokumentasjon.
* Møteplanen for øvrig beholdes som den er, men prosjektmøtet 9. november avholdes kun dersom vi har fått noen høringssvar det vil være nødvendig å gå igjennom på det tidspunktet. Neste møte etter det er 21. november.

Eventuelt

Ingen saker.

Neste møte

17 oktober 2018, kl 12.30-14.30. Linda sender innkalling.