SOSI Vegnett 5.0 - Ekstra prosjektmøte

**Møtedato:** 17.10.2018 12:30

**Plassering:** Skype-møte

**Deltakere:**

* *Kartverket:* Tore Abelvik, Kent Jonsrud, Ragnhild Johanne Tunheim, Øystein Dokken, Nils Ivar Nes
* *Statens vegvesen:* Knut Jetlund, Hovel Heggen, Linda Therese Støeng
* *Oslo kommune:* Torbjørn Withbro
* *Norconsult:* Tore Paulsen
* *Locus:* Erik Scavenius

**Forfall:**

* *Nye Veier AS: Odd Anders Nome*
* *Trimble:* Eivind Stalheim
* *Inger Hokstad AS:* Inger Hokstad
* *Norkart:* Thomas Johnsen
* *Norconsult:* Lars Eggan

Agenda

Gjennomgang og godkjenning av dokumenter for utsendelse på høring.

Møtet

Dokumenter var på forhånd lagt ut på [Github](https://github.com/vegvesen/SOSI-Vegnett/tree/master/Dokumenter/Versjon%205.0) for gjennomgang. I møtet tok vi utgangspunkt i Følgebrevet. Noen justeringer ble gjort.

**Vegsystemreferanse**

Vegsystemreferanse er beskrevet ganske enkelt i standarden og i følgebrevet. Vi ble enige om å lage en presentasjon som kunne legges ved høringen, og som beskriver endringene i NVDB litt mer detaljert. Dette legges med som et eget dokument til høringen.

**Vegdetaljnivå**

Elveg 2.0 skal leveres med veglenker for alle detaljeringsnivåer. Det ble lagt til informasjon om dette i følgebrevet.

**Fotogrammetrisk registreringsinstruks**

Det var ønske om eksempler for alle typer veg i SOSI Vegnett med tanke på at registreringsfirmaene lett skulle vite hvordan de skal konstruere data. Når standard og produktspesifikasjon er godkjent vil det lages en Fotogrammetrisk registreringsinstruks for Elveg 2.0. I denne vil det være flere skisser og detaljer. Det ble lagt til informasjon om dette i følgebrevet.

**Testfiler**

* Testfilene er lagt ut [her](http://skjema.geonorge.no/SOSITEST/Produktspesifikasjon/Elveg/2.0/eksempel/).
* Det viste seg at det manglet en kode om srsDimension. Dette gjorde at det var problemer med testfilene i andre verktøy enn Fysak. Ble rettet under møtet.
* Objekttyper som kun gjelder på de veglenkene de er stedfestet på, f.eks. Innkjøring forbudt, vil kun finnes på de lenkene de gjelder, uavhengig av vegdetaljnivå. Objekter som er stedfestet på vegtrasenivå, og som også gjelder på detaljerte nivåer, f.eks. fartsgrense, finnes i testdatasettet kun på det detaljeringsnivået de er stedfestet på i NVDB. I det endelige Elveg 2.0-produktet vil slike objekter også bli presentert på alle detaljeringsnivåer. Det ble lagt til informasjon om dette i følgebrevet.

Mandag 22. oktober sendes dokumentene til Gerd Mardal i SOSI-sekretariatet, som sørger for tilrettelegging av endelige høringsdokumenter, og utsendelse av høring.

**Kommunenummer**

*Vi kom ikke inn på punktet om kommunenummer i møtet, det var kun skrevet i mailen med informasjon til møtet.*

Legger inn informasjon i følgebrevet om at kartverket prøver å finne en løsning som gjør at vi kan ha en tom kodeliste for kommunenummer, og heller kan peke til et sted der gyldige navn og nummer ligger.

**Neste møte**

Litt avhengig av om når høringen sendes ut, og kommentarer som kommer inn er følgende datoer bestemt for gjennomganger av høringskommentarer:

* 9 november, Skype
* 21 november, Oslo eller Skype