20190130 SOSI Vegnett 5.0 - prosjektmøte 6

**Møtedato:** 30.01.2019 09.30-14.30

**Plassering:** Statens vegvesen, Østensjøvn 34, Oslo

**Deltakere:**

* *Kartverket:* Tore Abelvik, Ragnhild Johanne Tunheim,
* *Statens vegvesen:* Knut Jetlund, Hovel Heggen, Einar Bjørkaas Helle, Linda Therese Støeng
* *Locus:* Erik Scavenius
* *Norconsult:* Tore Paulsen
* *Oslo kommune:* Torbjørn Withbro
* *Norkart:* Thomas Johnsen

**Forfall:**

* *Kartverket:* Øystein Dokken, Kent Jonsrud, Nils Ivar Nes
* *Trimble:* Eivind Stalheim
* *Norconsult:* Lars Eggan
* *Inger Hokstad:* Inger Hokstad
* *Nye veier:* Odd Anders Nome

## **Agenda for dagen:**

|  |  |
| --- | --- |
| **Tema** | **Hvem / antatt tid** |
| Rask oppsummering av høringen | Linda / 5 min |
| Stedfesting, veglenkesekvense eller veglenke | Knut / 30 min |
| Feltbeskrivelser på veglenka, og som stedfestingsegenskaper | Linda og Knut / 30 min |
| Ekstern kodeliste for kommunenummer | Ragnhild / 15 min |
| Produkt på vegtrasenivå | Tore / 15 min |
| Vegnett over plasser og torg | Tore / 10 min |
| Tidsbegrensning på Vegsperring og Trafikkregulering | Linda / 5 min |
| Øvrige endringer i dokumentet (om ønskelig) | Linda og Ragnhild / 20 min |
| Eventuelt   * Et objekt kan ha flere geometrier? * Vegen videre |  |

**Rask oppsummering av høringen**

Linda tok en rask gjennomgang av resultatet fra høringen. Samlet sett fikk vi 61 kommentarer fra 15 forskjellige kommuner/etater/firmaer. Se vedlegg 1.

**Stedfesting veglenkesekvens eller veglenke**

* Knut gikk igjennom en eldre presentasjon som viser en overlay-analyse der lineære referanser er benyttet. Se vedlegg 2.
* Vi fortsetter med lineære referanser på lenkesekvens i Elveg 2.0.
* Vi lager tilsvarende eksempler med våre testdatasett på nettsiden vi vil lage for å beskrive bruk av lineære referanser.
  + Viser hvordan man finner geometri for plassering av objekter som er stedfestet på lenkesekvens
  + Fartsgrenser kan medføre klipping for Elveg 2.0
  + Retning på stedfesting på objekter er viktig f.eks for innkjøring forbudt.
  + Mulig å hente andre objekttyper fra NVDB som finner sin posisjon direkte på lenkesekvensen.

I forbindelse med denne diskusjonen kom også spørsmål om **forvaltning av Elveg i SFKB** opp.

* Tore presenterte dataflyt mellom NVDB, SFKB og kommuner. Se midt i vedlegg 4.
* NVDB tar ikke vare på UUID i denne omgang. Dvs at hele datasettet byttes ut for den enkelte kommune hver gang.
* Kartverket oppdaterer SFKB hver gang det er gjort endringer i en kommune. Den omfattende kvalitetskontrollen som gjøres for Elveg-produktet vil ikke gjennomføres her.
* Kommunene legger sine endringer inn i samme database. Dvs at man kan risikere at det f.eks. ikke er sammenheng i nettverket i SFKB.
* Elveg 2.0, som legges ut som eget, nedlastbart produkt en gang i måneden, vil fortsatt gå igjennom kvalitetskontrolløypa vi kjører i dag. Det er dette produktet som må benyttes til navigasjon.
* Det vurderes om navnet på datasettet som legges over til SFKB skal få et annet navn enn Elveg 2.0 for at det ikke skal blandes sammen med det kvalitetssikrede produktet.
* Håndtering av objekter som går over kommunegrensen må avklares. En fartsgrense på ERF-veg kan krysse en kommunegrense.

**Feltbeskrivelser på veglenka, og som stedfestingsegenskap**

* Linda gikk igjennom hvordan feltkoding håndteres på veglenkene i NVDB, og hvordan mennesket forholder seg til feltkodingen i forhold til vegsystemreferansens retning. Se vedlegg 1.
* I SOSI Nettverk og lineære referanser 5.0, (som vi benytter i Elveg), så har vi ikke mulighet til å angi feltkoding som stedfesting. I versjon 4.6 hadde vi en løsning for dette, men den ble tatt ut fordi den ble oppfattet som veldig vegnettsspesifikk.
* Knut presenterte en SOSI Vegnett-tilpasning av lineære referanser der vi kan ha med felt, sideposisjon og høydeposisjon.
* Feltkoder som legges ut i produktet vil være feltstrekningsobjektets feltkoder, dvs feltkoding i forhold til vegsystemreferansens retning, uavhengig av veglenkens retning.
  + Dette betyr at retning i forhold til veglenka for Vegsystemreferansen er viktig. Vi flytter denne fra dagens *Vegstrekning* til *Vegsystemreferanse* i modellen.

**Eksternt forvaltet kodeliste for kommunenummer**

* Ragnhild gikk igjennom opplegget for eksternt forvaltet kodeliste, se vedlegg 3.
* Det er SSB som er originaldataeier av kodelista for kommunenummer, men de har ikke en løsning vi kan nyttiggjøre oss i øyeblikket.
* Kartverket har derfor laget en løsning der det tilrettelegges for årsversjoner, og for gyldig kodeliste i øyeblikket.
  + I Elveg benyttes gyldig kodeliste i øyeblikket.
  + Dataeier må selv sørge for å oppdatere dataene sine nåe det skjer endringer i kommunenummer.
* Uansett om SSB tilrettelegger tilsvarende etter hvert, så vil kartverket forvalte denne løsningen i en periode fremover slik at det ikke blir nødvendig å komme med ny versjon av Elveg produktspesifikasjon av denne grunn.

**Produkt med vegtrasenivå**

* I og med at Elveg 2.0 ikke skal ha med seg vegtrasenivå, så er det behov for et eget, forenklet produkt som har med dette nivået til bruk i bl.a kartproduksjon. Tore gikk igjennom forslag til innhold for et slikt produkt. Se vedlegg 4.
* Det vil lages en produktspesifikasjon for dette produktet, men det standardiseres ikke på samme måte som Elveg 2.0. Det betyr at innholdet kan endres ved behov, og at det må påregnes hyppigere endringer i dette produktet enn i spesifikasjonen for Elveg.
* Produktet er ikke et forvaltningsdatasett, men en ren eksport fra NVDB. Dataene forvaltes i NVDB, og kommuner melder inn endringer gjennom Elveg-løypa.
* Produktet spesifiseres slik at det er klart før ny modell tas i bruk.
* Prosjektdeltakere må gjerne komme med forslag til navn på produktet.
  + (Forslag fra Tore P etter møtet: *Elveg Trase 2.0*)

**Vegnett over plasser og Torg**

* Tore gikk igjennom forslag til eksempler for konnekteringslenker over plasser og torg. Se vedlegg 4.
* Kobling mellom veglenker legges inn som konnekteringslenker der det ikke er tydelig veg eller gang-sykkelveg.
* Gang- og sykkelveg skal være skiltet, men det er også lov til å sykle på gangveg. Det vil derfor ofte være mest riktig å benytte gangveg som konnekteringslenke.
* Det må tydeliggjøres at riktig type veg benyttes avhengig av hvilket datasett veglenka forvaltes i (NVDB eller FKB Traktorveg/Sti).
* Eksempler beskrives i SOSI Vegnett.

**Tidsbegrensning på Vegsperring og Trafikkregulering**

* Tidsbegrensning på Vegsperring og trafikkregulering har vært etterspurt.
* Linda gikk igjennom en enkel løsning der vi lager en egenskap som kalles "gjelder tidsrom". Se vedlegg 1.
* For å få en viss grad av gjenkjennbare tekststrenger er det viktig at vi har gode eksempler i produktspesifikasjonen for de enkelte objekttypene.
  + Normalt sett vil disse objekttypene registreres av spesialister på vegnett (i kartverket og SVV), så vi må anta at de klarer å legge inn begrensningen iht. eksemplene.
* På et senere tidspunkt bør det vurderes å innføre en helhetlig løsning i NVDB for håndtering av slike tidsbegrensninger. Inntil det blir aktuelt, går vi videre med denne forenklede løsningen på Vegsperring og Trafikkregulering, og beholder løsningen for Gågateregulering.

**Øvrige endringer i dokumentet**

Det ble ikke tid til å gå igjennom øvrige endringer i dokumentet. Prosjektdeltakere som har kommentarer sender disse til Linda så snart som mulig.

**Eventuelt**

Kan et objekt ha flere geometrier?

Et objekt kan ha flere lineære referanser. Som GML kan et objekt også ha flere geometrier. Som SOSI kan et objekt kun ha en geometri. Dette blir et problem som mappes ned til detaljerte objekter, f.eks. en fartsgrense over en kanalisering. Knut, Hovel og Einar undersøker om det finnes alternativer til å splitte objektet.

**Videre arbeid**

* Dokumenter ferdigstilles, og sendes ut til prosjektgruppa for gjennomlesing.
* Dokumenter og nye testfiler legges ut i løpet av februar.
* Ny vegreferansemodell vil være i produksjon i NVDB senest 1. november 2019. Fra dette tidspunktet vil vi også levere Elveg 2.0 til markedet.

Hele prosjektgruppa takkes for gode diskusjoner og bidrag i arbeidet med å få en god standard ferdig!